ועדת הכלכלה, כנסת 25, פרוטוקול מספר 183, 2023-07-17 00:00

דוד ביטן: אני פותח את הישיבה – זהו המשך מישיבה קודמת – בנושא תכנית החומש לפיתוח כבישים ופרויקטים לביצוע בתקציב של השנים 2023-2024 – ישיבת מעקב

דוד ביטן:  כפי שזכור לכם, בישיבה הקודמת דיברנו על הכבישים מסכני החיים, ולטעמנו תקציב הפיתוח של המשרד, שגם אושר על ידי משרד האוצר, לא נותן מענה לעניין הזה

דוד ביטן:  במיוחד בנגב, בכביש 40, שדרך אגב, מאז הדיון ועד עכשיו – היו שם מספר תאונות קטלניות

דוד ביטן:      עם כל הכבוד, אנחנו לא יכולים להרשות לעצמנו את הלוקסוס הזה

דוד ביטן:  אם אנחנו רוצים בתאונות הדרכים – צריכים להראות שאנחנו נלחמים בתאונות הדרכים, ולא רק לדבר על כך שאנחנו רוצים להילחם בתאונות הדרכים

דוד ביטן:  נתנו למשרד 60 יום כדי לעשות את השינויים הדרושים, ובאתי לשמוע אתכם בעניין הזה

דוד ביטן:  אני מקווה שקיבלתם את ההערות שלנו בחיוב

דוד ביטן:  אדוני, ראש מינהל תכנון ופיתוח, בבקשה

אבנר פלור: תודה, היושב ראש, חברי הכנסת וכולם

אבנר פלור:  בהמשך לדיונים הקודמים, אני רוצה להציג את הנושא של התקציב, ואתמקד בנושא של הבטיחות

אבנר פלור:  כמו שאתה יודע, אדוני היושב וראש והחברים – נושא הבטיחות הוא לא רק הנושא של כבישים ותשתית – אתה מכיר את זה טוב – זה גם הנושא של הנהג - - -     

דוד ביטן: ברור

דוד ביטן:  אנחנו לא מאשימים רק את התשתית

דוד ביטן:  אנחנו בצד שלכם, במה שאתם צריכים לעשות

דוד ביטן:  עזוב אותנו ממה שאחרים צריכים לעשות

אבנר פלור: להיפך; גם בנושא של הנהג וגם בנושא של הרכב, ואתה גם מכיר את זה הרבה ביוזמות שלך, במערכות בטיחות וכל מיני דברים כאלה ואחרים שנמצאים ברכב, כך שאנחנו רואים את זה כמערכת כוללת

אבנר פלור:  גם באכיפה, אנחנו עובדים בשיתוף פעולה מלא, ביחד עם המשטרה והרלב"ד, בהיבט של קביעת המקומות הבטיחותיים או מוקדי סיכון כאלה ואחרים, וזו נקודה מאוד חשובה שרציתי לציין לפני שאני נכנס לדברים

אבנר פלור:      אנחנו מדברים, בעצם, על הנושא של התקציב של 2023-2024, שבתוכו גם יש את תכנית החומש לדרכים

אבנר פלור:  אני אתמקד כרגע בנושא של תכנית החומש לדרכים, שהיא מעל 26 מיליארד ₪

אבנר פלור:  בנוסף לתקציב הזה יש גם סלים, שכוללים כל מיני סלי בטיחות; כשלים ברשת; גודש, וכל מיני סלים כאלה, שמשלימים לנו את הפעילות של נושא התשתית ושל אחזקה

אבנר פלור:  כדוגמה: בכל שנה, במשך חמש השנים הבאות, מושקעים כ-180 מיליון ₪ בנושא של מוקדי סיכון, כך שאנחנו מדברים, בעצם, על תקציב של למעלה מ-800 מיליון ₪ שמוקדש לנושא של מוקדי סיכון

אבנר פלור:      באותה מסגרת, אנחנו משקיעים גם בהיבט של התחבורה הציבורית, שגם לזה יש השפעה והשלכה על הנושא של הבטיחות

אבנר פלור:  ככל שיסעו יותר באוטובוסים וברכבות, ופחות בכלי רכב – זה וודאי ישפיע על הבטיחות

אבנר פלור:  אני לא אכנס לפרטים של זה, אבל כמו שאתם מכירים – גם ישנה תכנית חומש בנושא של הרכבת, שאושרה בתקציב הקודם, של למעלה מ-46 מיליארד ₪, שבאיזה שהוא מקום משפיעה על הנושא של הבטיחות, בצורה ישירה או בצורה עקיפה

אבנר פלור:       בתכנית החומש של הדרכים, בהיקף של 46 מיליארד ₪, הדגשים הם על בסיס עבודה שביצענו בכבישים בנושא של פריפריה, של יו"ש ושל בטיחות; כל מיני דרכים וכבישים כאלה, שמשפיעים לא רק על הנושא של הגודש, אלא גם על הנושא של הבטיחות

אבנר פלור:      לדוגמה: יש לנו את הכביש שדובר עליו גם בדיונים הקודמים – כביש 90

אבנר פלור:  גם פה, אנחנו מקצים תקציב להמשך הוספת מסלול נוסף בכביש הזה

אבנר פלור:  יש לנו אותו מהערבה ועד לנחל השיטה בתקציב של למעלה מ-400 מיליון ₪

אבנר פלור:       כמו כן, בנושא של כביש 40, שדובר עליו גם בדיון הקודם – וזו בשורה מאוד גדולה, גם חבר הכנסת דנינו גם היה באותה פגישה של השרה עם ראשי הערים בדרום, ששם מושקעים למעלה מ-9 מיליארד ₪, בחומש הקרוב

אבנר פלור:  גם בכביש 40 מקדמים שני חלקים: מרבדים ועד לטללים – למעלה מ-10 מיליון ₪ כבר הוקצו; ומטללים למצפה רמון – אלה נתיבי זחילה

אבנר פלור:  כלומר, אנחנו מתמקדים באותם מקומות בעייתיים, משקיעים שם ומנסים לצמצם, עד כמה שניתן, את ההיבטים הבטיחותיים, כדי שלא יהיו תאונות עד כמה שניתן

שלום דנינו: אנחנו מדברים על 10 מיליון ₪ לתכנון, שייגמר עד סוף השנה

שלום דנינו:  זו הייתה הבקשה של השר ושל ועדת הכלכלה כאן

שלום דנינו:  לא להמתין; אם צריך – לקחת שני מתכננים במקביל

שלום דנינו:  אני לא יודע איך תעשו את זה

שלום דנינו:  ניסים פרץ התחייב שהוא יעשה את כל המאמץ לסיים את התכנון עד לדצמבר, וב-2024 – להתחיל לעבוד על המקטע הזה, ובמקביל – ב-2024 אתם תעשו את המפרצונים המוארים וגדר הפרדה

אבנר פלור: כן, נכון

שלום דנינו: אז חשוב לנו לשמוע את הפרטים, שייכתבו בפרוטוקול

שלום דנינו:  שנדע שזה באמת מוסמך - - -      

דוד ביטן: אמרת את זה

דוד ביטן:  מה שהוא אומר נכון? זה מוסכם עליכם?     

אבנר פלור: כן

אבנר פלור:  זה מה שהיה באותה פגישה

דוד ביטן: האוצר, אתם מבינים את המשמעות של העניין?     

דניאל שוורץ: מבחינתנו, שוב, מעבר לכספי התכנון, שאבנר הזכיר מקודם – כמובן שהם כבר הוקצו והיה תכנון וביצוע

דניאל שוורץ:  כביש 40 לא נמצא בתכנית החומש, אז הוא לא ייצא לביצוע - - -      

דוד ביטן: אבל זה כל העניין – שהם רוצים לשנות את התכנית

דניאל שוורץ: אז שידברו איתנו

דניאל שוורץ:  הם לא דיברו איתנו

שלום דנינו: מה זה "ידברו"? זה לא אוטונומי להחליט, במשרד התחבורה?     

דניאל שוורץ: ממש לא

דוד ביטן: אתה נגד זה? זה כביש דמים

דניאל שוורץ: אם משרד התחבורה מעוניין לעשות שינוי בחומש דרכים – שיעלו את זה בדיוני התקציב, או לפני דיוני התקציב, ונראה איזה כביש אחר מבטלים לטובת הכביש הזה

אבנר פלור: כמו שנאמר עכשיו, היינו אצל השרה, ואנחנו גם נתאם את זה עם האוצר, אבל חשוב, קודם כל, שנסיים במהירות האפשרית, עד כמה שניתן, את הנושא - - -     

דוד ביטן: בסדר

דוד ביטן:  האוצר, אתם חיים במדינה הזו, או שאתם רק פורמליסטים לכל דבר ועניין? זה לא התקציב שלכם; זה התקציב של משרד התחבורה

דוד ביטן:  אם הוא רוצה לעשות שינויים – תנו לו לעשות

דוד ביטן:  מה הבעיה? אני לא מבין

דוד ביטן:  אתם לא אחראים גם על מה שמשרד התחבורה הולך או לא הולך לעשות

דוד ביטן:  קצת דרך ארץ בעניין הזה

דוד ביטן:  יש כללים

דוד ביטן:  הכללים הם שצריך את התיאום שלכם, כן, אבל אתם לא קובעים בעניין הזה

דוד ביטן:  בוא נבהיר את התמונה קצת, בעניין הזה

דוד ביטן:  חוץ מכביש 40 – תיקנתם עוד משהו? זה לא כביש הדמים היחידי

אבנר פלור: יש לנו כבישים נוספים

אבנר פלור:  כמו שאמרתי, יש כאלה שיש להם השפעה ישירה ויש כאלה שיש להם השפעה עקיפה

אבנר פלור:  לקחתי מספר דוגמאות כדי להציג בפני הוועדה: הנושא של שדרוג כביש 65 - - -     

דוד ביטן: לאן כביש 65 הולך?     

אבנר פלור: צומת גולני עד דברת

אבנר פלור:  זה כביש שנמצא בתהליכי עבודה, ואחת המטרות שלנו, כמו שגם אמרת, היא לסיים כמה שיותר מהר, לא רק את הנושא של התכנון אלא גם את הנושא של הביצוע

אבנר פלור:  על פי הנחיית השרה, אנחנו אמורים לחלק את הכבישים למקטעים, וכך מספר קבלנים יעשו אותם ונסיים כמה שיותר מהר

דוד ביטן: טוב

דוד ביטן:  המשטרה פה? יש כבישים שאתם חושבים שחייבים להיכנס לפעולה מיד, שלא הוזכרו עכשיו?     

אמיר ג'יבלי: בוקר טוב לכולם

אמיר ג'יבלי:  אמיר, רמ"ח מו"פ באגף התנועה

אמיר ג'יבלי:  הסדר שנאמר פה הוא סדר חשוב

אמיר ג'יבלי:  כביש 65, כפי שנאמר פה – אמנם ידידי הזכיר מנחל חדרה, אבל הכוונה היא יותר בצד המזרחי, או הצפוני, במקום שבו אי מעקי הפרדה

אמיר ג'יבלי:  זה שובר השוויון בכל מה שקשור לתאונות קטלניות

אמיר ג'יבלי:  כשאין מעקה הפרדה – כל תאונה הופכת לפיגוע

אמיר ג'יבלי:      אם אנחנו מדברים על הסדר של הכבישים המשפיעים ביותר במדינת ישראל, אז זה כביש 20; כביש 4; כביש 40 ועוד כבישים, לפי הסדר הזה

אמיר ג'יבלי:  כולם - - -     

דוד ביטן: שם יש תאונות בגלל שנוסעים הרבה, נכון? הם כבישים מסודרים וטובים

אמיר ג'יבלי: גם כביש 40 הוא כמו שנאמר, ואני יודע שלשם כך התכנסנו כאן

דוד ביטן: התכנסנו לכל הכבישים

דוד ביטן:  דנינו התעקש, קודם כל, על כביש 40, אבל מה שאני אומר זה – אני לא קורא להם "כבישי דמים"; זה לא שם יפה – שכבישים שיוצרים תאונות דרכים קטלניות, ויש סטטיסטיקה על זה – על אלה אתם צריכים להתלבש, לפני לחץ של ראשי ערים שרוצים דברים ליד העיר שלהם או בתוכה

דוד ביטן:  יש דברים שזה התפקיד שלנו לטפל בהם, כי ראשי ערים, עם כל הכבוד, דואגים לעיר שלהם

דוד ביטן:  זה יפה, זה צריך להיות; כל ראש עיר הוא לוביסט של העיר שלו, אבל התפקיד שלנו הוא קודם כל – להתייחס לכבישים שיוצרים הכי הרבה תאונות

דוד ביטן:      אני לא מדבר על הכבישים הראשיים – 4, 20, כל אלה

דוד ביטן:  זה בגלל עומס הנסיעה

דוד ביטן:  הם כבישים טובים ומסודרים

דוד ביטן:  להיפך – כל הזמן עובדים עליהם, ובצדק

דוד ביטן:  אבל הכבישים האלה – זה דבר שאתם צריכים לטפל בו

דוד ביטן:  מצדי תשבו עם משרד האוצר, או עם מי שאתם רוצים

דוד ביטן:      מה שאני מציע זה שתשבו עם משטרת ישראל ועם האוצר, תראו מה צריך לתקן בתכנית החומש, על מנת שהכבישים החשובים ביותר בתחום הזה יטופלו כבר בחומש הזה

דוד ביטן:  אני שומע גם את העניין של מעקה הבטיחות

דוד ביטן:  יכול להיות שצריך לעשות מעקי בטיחות בכל מיני מקומות בלי לשדרג את הכביש

דוד ביטן:  לפחות לעשות את זה, בתיאום עם המשטרה

דוד ביטן:      יש דברים שזה התפקיד שלכם לטפל בהם, ולא לשמוע ללחץ – גם לא של השרה

דוד ביטן:  אם ראשי ערים לוחצים את השרה לעשות דברים כאלה ואחרים – עדיין, זה התפקיד שלכם, כאנשי המקצוע, להגיד לה: "עצרי; קודם כל – הכבישים האלה, שהם יוצרים את תאונות הדרכים הקטלניות במדינת ישראל"

דוד ביטן:  ואם השר לא מבין שזו המגמה – אז אתם צריכים להבהיר לו, כאנשי המקצוע

דוד ביטן:  לא משנה מי השר; אני לא מדבר על שרת התחבורה

דוד ביטן:  כשהיא הייתה בכביש 40 – היא שינתה - - -     

שלום דנינו: במקרה הזה היא הייתה פתוחה ונבונה

שלום דנינו:  היא עשתה שינוי

דוד ביטן: בגדול, על השר יש לחץ מכל מיני גורמים

דוד ביטן:  התפקיד שלכם הוא לדאוג לדבר הזה, קודם כל

דוד ביטן:  גם של המשטרה; המשטרה לא יכולה לעמוד פה מהצד ולספור את הנפגעים

דוד ביטן:  היא צריכה לדאוג שהמערכת תטפל בכבישים האלה

דוד ביטן:  גם זה התפקיד שלכם

שלום דנינו: סגן מפקד המרחב בנגב היה שותף לתאונה האחרונה על כביש 40, בין טללים לשדה בוקר, שבה נהרגה רויטל

שלום דנינו:  המקטע הזה הוא באמת הכי מסוכן

דוד ביטן: קודם כל, אני מודה למשרד התחבורה על כך שהוא מתחשב בעמדת הוועדה בעניין הזה

דוד ביטן:  זוהי העמדה של הציבור הרחב; של אלה שנוסעים על הכביש הזה

דוד ביטן:  אני מבקש שתוך שנה מהיום – תשבו עם האוצר ועם המשטרה, על מנת לבדוק את כל הכבישים שצריכים טיפול דחוף

דוד ביטן:  אלה לא הכבישים היחידים; אני לא אכנס איתכם עכשיו לכבישים אחרים

דוד ביטן:       אני מבקש: תיכנסו אליהם, תשבו ותבחנו מה צריך לשנות

דוד ביטן:  אולי צריך להגדיל תקציב? גם זה התפקיד של האוצר, בעניין הזה

דוד ביטן:  אם צריך להוסיף כמה מיליארדים – שיוסיפו כמה מיליארדים

דוד ביטן:  זה גם חוסך לציבור: ברגע שאנשים נפגעים בתאונות – הציבור משלם בכל מיני סעיפים תקציביים אחרים; בעלויות אחרות

דוד ביטן:  בסוף – זה חוסך

אמיר ג'יבלי: עלות תאונות הדרכים במדינת ישראל היא 17 מיליארד ₪ בשנה

דוד ביטן: יפה

דוד ביטן:  אז זה חוסך

דוד ביטן:  האוצר צריך להבין – הרי, אתם אלופים בלעשות תכנית כלכלית

דוד ביטן:  מה הכוונה? אתם אומרים: "בואו נראה אם הכביש הזה הוא כביש לא מתוקצב; אם אין תכנית כלכלית שמראה ששווה לתקצב אותו"

דוד ביטן:  אני יודע את זה עוד ממתי שהייתי בעירייה

דוד ביטן:  אז אני אומר לך שגם את הכבישים האלה שווה לתקצב, בגלל החיסכון שיש לציבור הרחב בטיפול בתאונות הדרכים

דוד ביטן:  קחו גם את זה בחשבון – גם חיסכון הוא דבר חשוב; לא רק דברים אחרים שקשורים לכלכלה

דוד ביטן:  גם זה כלכלה; כלכלה של חיסכון, ולא רק כלכלה של לקבל דברים

דוד ביטן:      דיון בעוד שנה בעניין הזה, אחרי שכבר תביאו תכנית פעולה על כל הכבישים האלה, ולא רק על חלק

דוד ביטן:  כן, האוצר, מה אתה רוצה להגיד?     

דניאל שוורץ: נוהל פר"ת, שמגדיר את הכדאיות הכלכלית של כבישים, לוקח, כמובן, גם את הנושא של בטיחות בדרכים

דניאל שוורץ:  צריך לומר שאני לא מכיר את הנתון של 17 מיליון ₪, אבל זה על כל התאונות בכל הארץ

דוד ביטן: המשטרה סתם מדברת? ברור שבכל הארץ

דוד ביטן:  אני יודע שאם רוצים, עכשיו, לעשות כביש מראשון לחולון, נגיד, אז עושים תחשיב כלכלי כדי לראות אם זה משתלם לציבור, אז אני אומר לך שגם טיפול בכבישים כאלה הוא משתלם לציבור, כי אתה חוסך טיפול אחר

עוז דרור: אדוני, החבר מהאוצר דיבר פה על נוהל פר"ת, אז בנוהל פר"ת – כל הרוג עולה 9 מיליון ₪

דוד ביטן: בבקשה

דוד ביטן:  אל תביא לי את זה; תביא את זה לאוצר

דוד ביטן:  הוא לא יודע

עוז דרור: אדוני, הרוג עולה 9 מיליון ₪, אז שווה למדינה לטפל בזה, ולהוריד את המספרים

עוז דרור:  אלה המספרים של נוהל פר"ת, שהוא דיבר עליו, ו-17 מיליארד ₪ זו באמת העלות השנתית

דוד ביטן: אז עוד שנה זה מספיק זמן בשבילכם כדי לבדוק ולטפל? זה במסגרת סמכויות הוועדה בנושא פיקוח על משרדי הממשלה; לא חקיקה, אלא פיקוח על משרדי ממשלה

דוד ביטן:  זה אחד התפקידים שלנו

דוד ביטן:  ראש מועצת רמת נגב, רוצה להגיד משהו? בבקשה

שרה דורון: כבוד היושב ראש, תודה על הדיון החשוב הזה, שוב

שרה דורון:  המעקב שאתם עושים פה על עבודת המשרדים היא חשובה והכרחית; זה לא קורה סתם מאליו

שרה דורון:  לך, חבר הכנסת דנינו, תודה גדולה, על ההצטרפות וההתגייסות למאבק החשוב הזה, שאני מקווה שיציל הרבה מאוד חיים

שרה דורון:      יש שלושה דברים שצריך לקחת בחשבון בנקודת הזמן הזו: אחד הוא את הפתרונות קצרי המועד, כי גם אם הכל ירוץ, אבנר – אני מקווה שתרוצו מהר, כמו שאתם יודעים לרוץ מהר – צריך, בזמן הזה – וזה נכון גם לגבי נת"י – לייצר מצב שבו נגרום לנהג להוריד את הרגל מהגז, מצד אחד, ומצד שני – שהוא יבין שיש אכיפה

שרה דורון:       בזה אני פונה אליכם, למשטרה

שרה דורון:  משטרת התנועה היא משהו שאני, אגב, לא כל כך מכיר

שרה דורון:  אתם פשוט לא כל כך נמצאים בכביש 40 מדרום לבאר שבע

שרה דורון:  זה קורה תקופה אחת בשנה – באוגוסט, שבו הציבור יורד לאילת אז יש הרבה תנועה, אבל גם ביולי, מאי וינואר – כדאי שתהיה משטרת תנועה גם מדרום לבאר שבע

שרה דורון:  זה יעזור לאכיפה ולהרתעה של הנהגים

שרה דורון:      אתמול, מה שקרה לנחשון אדלר – אותו ממ"ר שלנו – קרה גם לי, אחד לאחד

שרה דורון:  אני חוזר מהעבודה, מצומת טללים לכיוון שדה בוקר, ובדיוק אותו תרחיש – רכב חוצה קו לבן, עוקף שיירה, ואני מגיע מולו

שרה דורון:  ממש כך, אחד לאחד

שלום דנינו: ואין לאן לסטות בכביש הזה

שרה דורון: אין לאן לסטות

שרה דורון:  זה קרה לי ממש אתמול, וזה קורה כל יום, כל הזמן

שרה דורון:  גם עכשיו, כשאנחנו נוסעים בדרך לפה – יש שיירות בדרך לאילת

שרה דורון:  אני מקווה מאוד שלא נצא מהדיון הזה ונשמע שקרתה תאונה

שרה דורון:  לכן, המשטרה חייבת להיכנס לתוך האירוע מבחינת אכיפה

שרה דורון:      לגבי הפתרונות קצרי המועד – שלטים, צ'קלקות, כל דבר שיגרום לנהג להוריד את הרגל מהגז, ובוודאי – להמשיך את התכנון באופן מידי, כי להזכירך, כבוד היושב ראש, החלטת הממשלה על תקצוב תכנון של 12 מיליון ₪ להרחבת כביש 40 – הייתה כבר במאי 2022

שרה דורון:  למעלה משנה

שרה דורון:  אנחנו הפסדנו שנת עבודה

שרה דורון:  חילופי שלטון, בחירות וזה – אין מה לעשות

שרה דורון:  מה שיש לעשות עכשיו זה לשים רגל על הגז, ולידידיי באוצר – אולי צריך ללכת על קונספט אחר; אולי ללכת על כביש אגרה

שרה דורון:  שכל מי שנוסע לאילת – ישים איזה 2 ₪ על הכביש הזה

שרה דורון:  אולי אז גם יורידו את הרגל, גם ייסעו דרך כביש 90, וגם, אולי, נמצא מקור מימון

דוד ביטן: אני רוצה להגיד לך שאני דיברתי עם האוצר

דוד ביטן:  הם מוכנים, כרגע, לשדרג את הכביש לאילת במקום את הרכבת

דוד ביטן:  זה דבר שהוא בר ביצוע עכשיו, אבל בוא לא ניכנס לזה

שרה דורון: כבוד היושב ראש, אני חייב להגיד לך, לגבי מה שאמר נציג האוצר, שזה מאוד מטריד אותי, למרות שהשרה אמרה שלמרות שכביש 40 לא נמצא בתכנית החומש – נכניס את זה בתקציב 2025-2026

שרה דורון:  זה נשמע טוב, אבל שנינו יודעים שזה לא דבר שהיא יכולה להתחייב עליו כרגע

דוד ביטן: אני מאמין שהאוצר לא יתנגד לשינוי כל עוד זה לא מוסיף לו תקציב

דוד ביטן:  הוא אמר את הדברים כי הוא חייב להגיד, אבל הוא לא מתכוון לזה ברצינות

שלום דנינו: אני חייב להגיד הערה אחת, שתיכתב בפרוטוקול ושכולם תקשיבו: חצי מהצבא – לא שהם יותר חשובים – נוסע על הכביש הזה דרומה

שלום דנינו:  יחידת הבקרה; בית הספר לקצינים; בסיס רמון; ואחרי זה לשיזפון ולכל הבסיסים

שלום דנינו:  כל החיילים נוסעים שם

שלום דנינו:  אמרנו את זה פה, בישיבה, והייתה תאונה קלה, שבה נפצעו 12 חיילים

שלום דנינו:  תקשיבו טוב: כל הילדים שלנו נוסעים על הכביש הזה

שרה דורון: כולנו נוסעים על הכביש הזה, ושוב, תודה לך, כבוד היושב ראש, על המעקב

שרה דורון:  אנשי משרד התחבורה – אנחנו איתכם כדי לסיים את זה, כמובן שעם נת"י, ומשטרת ישראל – קפה עלינו במועצה, מתי שתרצו

דוד ביטן: מאה אחוז

דוד ביטן:  עומר ברט מנאבקים 40

דוד ביטן:  מה זה? של הכביש הזה?     

עומר ברט: אני עומר ממצפה רמון

עומר ברט:  זה מטה אזרחי שהקמנו, אחרי שחבר שלנו, מקיבוץ המחנכים של דרור ישראל במצפה, נהרג בצומת מדרשת בן גוריון לפני קצת פחות משלושה חודשים

עומר ברט:  למטה הזה התחברו אנשים גם מרמת נגב, גם מהר הנגב וגם ממצפה רמון

עומר ברט:  אגב, כביש 40, מבחינתי, הוא דוגמה, אבל אני רוצה להתייחס אליו, כי זה המאבק שלנו

עומר ברט:  ככל שאנחנו צוללים - - -     

דוד ביטן: אבל אנחנו לא מדברים רק על כביש 40

עומר ברט: ברור לי, אבל כביש 40 מספר סיפור יותר רחב, ויש גם את הנושא הספציפי של כביש 40

עומר ברט:  קודם כל, אני גם רוצה להודות לך, חבר הכנסת ביטן, ולחבר הכנסת דנינו, על המעקב, הליווי והסיוע במאבק שלנו, ולוועדה, על זה שהיא נותנת לזה את הבמה

עומר ברט:       בחמשת החודשים האחרונים יש ארבעה הרוגים על הכביש הזה

עומר ברט:  שניים מההרוגים הם לא במקטעים שיוצאים לתכנון, שעוד שנה יהיה מוכן להתחיל להיכנס לתקצוב – בחומש או בתקציב המדינה; אני לא יודע

עומר ברט:  שניים מההרוגים הם בכלל לא במקטעים שמתוכננים

עומר ברט:  גם התאונה שבה נחשון נגלר נפצע ורויטל נהרגה לא קרתה במקטעים המתוכננים

עומר ברט:  ביחס למקטע הזה – אין שום תכנית

עומר ברט:      אנחנו יודעים, סטטיסטית – אני רוצה להגיד את זה פה, לוועדה, ולכל בעלי התפקידים – שבחודש אוגוסט, שהולך להיות החודש הכי עמוס בהיסטוריה של הכביש הזה – הולך להיות הרוג על הכביש

עומר ברט:  זה מה שזה אומר, סטטיסטית

עומר ברט:  זאת אומרת, הכתובת הזו היא על הקיר

עומר ברט:  אנחנו יושבים פה, בוועדה בכנסת, ואנחנו יודעים שהולכים להיות הרוג, פצועים קשה ומשפחות הרוסות בחודש הבא בכביש הזה

עומר ברט:  אנחנו יודעים את זה בוודאות

עומר ברט:  ואם לא – זה יהיה בספטמבר, כי זה מה שהסטטיסטיקה אומרת

עומר ברט:       ביחס לזה, אני חושב שלמדינת ישראל יש את היכולות

עומר ברט:  מדינת ישראל ידעה להקפיא את כל המשק ולסגור את כל המדינה בקורונה כדי להציל חיי אדם

עומר ברט:  אני חושב שאם אין תכנית למדינה על איך למנוע מאנשים למות על הכביש הזה, וממשפחות להיהרס – צריך לסגור את הכביש הזה

עומר ברט:  פשוט כך

עומר ברט:       מי שירצה להגיע לבקר במצפה רמון – אני אקח אותו לסיור בבית העלמין שלנו

עומר ברט:  מצפה רמון הוא היישוב הרביעי עם הכי הרבה הרוגים בתאונות דרכים ביחס לגודל האוכלוסייה שלו, והראשון בחברה היהודית

עומר ברט:  כשעומדים בבית העלמין ורואים שורה אחרי שורה – בכל שורה יש הרוג בתאונת דרכים

עומר ברט:  מאחורי כל הרוג כזה – יש משפחה

עומר ברט:  היישוב הוא יישוב שחווה אסון לאומי

עומר ברט:       אני חושב שכשאנחנו נפגשים פה, בכנסת, בוועדת הכלכלה, ומדברים על אם זה בחומש או לא בחומש – קודם כל, העמדה של כל בעלי התפקידים במדינה צריכה להיות שהדבר הזה הוא מפעל לאומי להצלת חיי אדם

עומר ברט:  אני חושב ואני אומר את זה – והסכמתי גם עם ערן – שאם אנחנו לא יודעים להבטיח את חיי התושבים – צריך לסגור את הכביש

דוד ביטן: תודה רבה

דוד ביטן:  אין צורך, כי הם מטפלים בזה עכשיו

דוד ביטן:  עוז דרור, סמנכ"ל עמותת אור ירוק

עוז דרור: בוקר טוב

עוז דרור:  תודה רבה, אדוני, על כך שאתה חוזר ולא מרפה בנושא הזה

עוז דרור:  הוועדה שלך עוסקת פה בהמון נושאים חשובים וביוקר המחיה, אבל זהו הנושא הכי חשוב, כי זה חיי אדם

עוז דרור:  לא תמיד הנהג אשם בתאונות דרכים; גם למדינה יש אחריות

עוז דרור:  מדבריו של כבוד הסמנכ"ל הבכיר, שדיבר פה על 180 מיליון ₪ - אפשר היה להבין כאילו מדובר באיזה שהוא הישג תקציבי גדול מאוד של משרד התחבורה ובהמון כסף שנכנס

עוז דרור:  180 מיליון ₪ למוקדי סיכון זה ירידה מ-230 מיליון ₪

דניאל שוורץ: זה לא

דניאל שוורץ:  זו עלייה מ-130 מיליון ₪

אבנר פלור: אם אתם רוצים – אני אפרט לכם את הכל

אבנר פלור:  את ה-180 מיליון ₪ לקחנו למוקדי סיכון, אבל יש עוד תקציב נוסף, שגם הוא משפיע על הנושא של הבטיחות - -      

עוז דרור: זה תקציב אחר; אנחנו מדברים על מוקדי הסיכון

אבנר פלור: - - וזו הפעם הראשונה עם תקציב כזה, של למעלה מ-26 מיליארד ₪ בתכנית החומש

עוז דרור: אבל זה לא שייך למוקדי הסיכון

אבנר פלור: זה כולל את הכל

אבנר פלור:  זה כולל את ההיבט של הכבישים והבטיחות

אבנר פלור:  צריך להבין את זה

עוז דרור: זה תמיד היה

אבנר פלור: לא, זה לא היה תמיד

עוז דרור: יש תקציב קבוע למוקדי סיכון, שבתכנית הלאומית הוגדר כ-400 מיליון ₪

עוז דרור:  אחר כך הורדתם ל-230 מיליון ₪, ועכשיו הורדתם ל-180 מיליון ₪

דניאל שוורץ: זה לא נכון

דניאל שוורץ:  זה פשוט לא נכון

דניאל שוורץ:  התקציב למוקדי סיכון היה 130 מיליון ₪ ועלה ל-180 מיליון ₪

דוד ביטן: אתה יודע את התקציב יותר ממשרד האוצר?     

עוז דרור: בסיכום הקודם של הוועדה הזו אמרה אסנת מהממ"מ – 180 מיליון ₪

עוז דרור:  גם הוא אמר 180 מיליון ₪

דוד ביטן: האוצר, יש לך משהו להגיד?     

דניאל שוורץ: אני אגיד את כל ההיסטוריה

דניאל שוורץ:  בחומש הקודם של נת"י זה היה 230 מיליון ₪, ואז זה ירד ל-130 מיליון ₪ למשך שנתיים

דניאל שוורץ:  עכשיו זה עלה ל-180 מיליון ₪

דניאל שוורץ:  זו ההיסטוריה המלאה

עוז דרור: המקור מדבר על 400 מיליון ₪

עוז דרור:  התכנית הלאומית לבטיחות בדרכים מגדירה 400 מיליון ₪

דוד ביטן: מה זאת אומרת "במקור"? לפני 20 שנה זה היה 400 מיליון ₪?      

דניאל שוורץ: בחומש הקודם היה 230 מיליון ₪, כמו שאמרת

דניאל שוורץ:  אחרי זה, ב-2021-2022 – זה ירד ל-130 מיליון ₪

שלום דנינו: בגלל הקורונה? שלא נסעו?     

דניאל שוורץ: לא

דניאל שוורץ:  זה היה התקצוב

דוד ביטן: מהם ה-400 מיליון ₪ שהוא מדבר עליהם?     

דניאל שוורץ: אני לא יודע

דניאל שוורץ:  אני לא מכיר את המספר הזה

דניאל שוורץ:  אולי לפני 20 שנה

דניאל שוורץ:  אני מדבר על העשור האחרון

שלום דנינו: הממ"מ, את מכירה 400 מיליון ₪?     

אסנת אלגוב-מזרחי: יש לנו כאן את כל הנתונים

אסנת אלגוב-מזרחי:  מה שעוז אומר זה נכון – מלכתחילה, תכנית החומש הקודמת, שהתחילה ב-2017 והסתיימה ב-2021, התחילה עם 230 מיליון ₪ לכל שנה

אסנת אלגוב-מזרחי:  אחר כך, ב-2019, זה ירד ל-190 מיליון ₪, וב-2020 זה ירד ל-50 מיליון ₪ – זו הייתה שנת קורונה ושנת בחירות, והרבה פרויקטים הוקפאו

אסנת אלגוב-מזרחי:  זה נכון

אסנת אלגוב-מזרחי:  אחר כך זה עלה חזרה ל-100 מיליון ₪, ב-2021, ועכשיו, בשנה האחרונה, אנחנו יודעים ששוב אושרו 180 מיליון ₪

עוז דרור: אני אומר יותר מזה: התחלנו עם מוקדי סיכון שהיו באמת 50 ו-60 תאונות

עוז דרור:  היו המון מוקדי סיכון

דוד ביטן: רבותיי, אני חושב שמתוך תקציב של 26 מיליארד ₪ – כמו שאמר נציג משרד התחבורה – אתם יכולים להקצות יותר כסף לתחום של הכבישים האלה, אין ספק בכלל, בלי להגדיל את התקציב

דוד ביטן:  אז תקטינו פרויקטים; תפרסו פרויקט ליותר זמן

דוד ביטן:  מוקדי הסיכון חייבים טיפול

דוד ביטן:      מה שאני אמרתי זה שתשבו עם משטרת ישראל ועם האוצר, ותראו איפה אתם צריכים לשדרג את התקציב ולסדר את העניין

דוד ביטן:  מצדי – אל תגדילו את התקציבים; תורידו ממקומות אחרים

דוד ביטן:  יש דברים יותר חשובים בחיים מלשדרג עוד איזה כביש

דוד ביטן:  זה הדבר הכי חשוב

דוד ביטן:  וכל הזמן יש כביש אחר שירגיש בעייתי, אנחנו יודעים את זה

דוד ביטן:  זה לא שעכשיו תתקנו והכל בסדר

דוד ביטן:  אני אומר – תוך שנה

דוד ביטן:  אני מציע שתפתיעו אותנו הפעם, ותעשו את זה בפחות זמן

שלום דנינו: זה כאילו מקבלים בונוס

דוד ביטן: לא אנחנו; הציבור יקבל בונוס

דוד ביטן:       תודה רבה, הישיבה הסתיימה

דוד ביטן:  תודה למשרד התחבורה ולמי שטיפל בזה